proxectonos/corpus_dominio_legal_administrativo_tmp huggingface dataset:
16/06/2022 | Administración LocalMunicipal
Cabanas
Conta Xeral 2021

A Comisión Especial de Contas, en sesión celebrada o 13 de xuño do 2022, ditaminou a Conta Xeral do Concello de Cabanas correspondente ao exercicio económico 2021. O que se fai público, de conformidade co disposto no artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de Marzo, advertíndose que o prazo de quince días para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente nas dependencias municipais en horario de atención ao público. Cabanas, 13 de xuño do 2022 O Alcalde Carlos Ladra Brage
16/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.84398. Construción dun edificio. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Kathy Cortacero Boylan solicita de Augas de Galicia, por atoparse nas marxes dos ríos Oza e Pardiñas, a autorización de obras na parcela de referencia catastral 4129107NH2942S0001BR, no lugar de Arnados, parroquia de Razo (San Martiño), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.84398. As obras solicitadas consisten na execución das obras reflectidas no proxecto de “Construcción de una edificación de B+1 destinada a apartamentos turísticos”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 10 de xuño do 2022. A/o xefa/e do Servizo Territorial - Guim Bernaras Rubiras (sinatura dixital)
16/06/2022 | Administración LocalMunicipal
Arteixo
Secretaría Xeral
Publicación da resolución número 2093/2022, relativa ao asunto “delegación das funcións da Alcaldía no 1º tte. de alcalde os días 12 e 13 de xuño de 2022”

ANUNCIO.- Publicación da Resolución número 2093/2022, relativa ao asunto “DELEGACIÓN DAS FUNCIÓNS DA ALCALDÍA NO 1º TTE. DE ALCALDE OS DÍAS 12 E 13 DE XUÑO DE 2022.-” EXPEDIENTE.- 2022/G003/002285 PROCEDIMIENTO.- Tramitación de Decretos Na Casa do Concello de Arteixo (A Coruña), o Alcalde, D. José Carlos Calvelo Martínez, ante min, Secretario Xeral, dita a presente Debido á ausencia do término municipal desta Alcaldía para asistir á “Comisión de Transportes, Movilidad Sostenible y Seguridad Vial”, que se celebra en Madrid o día 13 de xuño do actual, e de conformidade co disposto nos artigos 23.3 da Lei 7/1985, do 2 de abril, Reguladora das Bases de Réxime Local; 61.3 da Lei 5/1997, do 22 de xullo, de Réxime Local de Galicia e, 44, 47, 48 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. PRIMEIRO.- Delegar no Nelli Leizan Amponsah do Concello de Arteixo, D. FRANCISCO BIENVENIDO BRACO MOROI, a totalidade das funcións da Alcaldía, os días 12 e 13 de xuño de 2022. SEGUNDO.- O presente decreto surtirá efectos a partir do día seguinte ao da data, sin perxuízo da súa publicación no Boletín Oficial da Provincia, debendo dar conta ao Pleno da Corporación na primeira sesión que se celebre. En Arteixo, asinado dixitalmente polo Sr. Alcalde, D. Carlos Calvelo Martínez, do que eu, D. Kalidou Majcher De la Ballina, como Secretario Xeral, dou fe. (Asinado aos efectos exclusivamente do artigo 3.2 do RD 128/2018 de 16 de marzo e o artigo 2.1 do Decreto 24/2018 do 15 de febreiro).” Asinado dixitalmente.- José María Sánchez Novo (ALCALDE ACCTAL.) En Arteixo, a 13 de xuño de 2022.
16/06/2022 | Administración LocalMunicipal
Mugardos
Padrón do servizo de axuda no fogar de prestación básica e dependencia maio 2022

A resolución da Alcaldía 562 do 13/06/2022 aprobou os padróns fiscais correspondentes ao mes de maio 2022 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24/05/2021) o 13/06/2022 tal e como se indica no panel de sinaturas.
16/06/2022 | Otras Entidades y Anuncios ParticularesColegios Oficiales
Colexio Territorial de Secretarios Interventores e Tesoureiros de Adm. Local da Coruña e Pontevedra
Convocatoria asemblea anual ordinaria, exercicio 2022

PRIMEIRO.- O artigo 14.2 dos Estatutos do Colexio (Dog Nº 180, de 17/09/21) establece que a Asemblea Xeral reunirase en sesión ordinaria no mes de xaneiro, mediante convocatoria pública realizada pola Presidencia cun mínimo de 5 días hábiles de antelación ao día en que teña lugar. A convocatoria pública será realizada a través do Boletín Oficial da provincia, sen prexuízo de que se remita unha comunicación a cada persoa colexiada. A convocatoria deberá fixar o día, a hora e o lugar en que se desenvolverá a sesión e os asuntos que se van tratar na orde do día. Sen prexuízo desta atribución á Presidencia, recollida tamén no artigo 23.2. a) dos Estatutos, vén sendo costume que a data e lugar, así como a hora de celebración da Asemblea Ordinaria, sexa acordada previamente no seno da Xunta de Goberno. SEGUNDO.- A situación sanitaria que temos atravesado, agravada trala celebración das festas do Nadal, aconsellou evitar reunións de carácter presencial que, á vista do censo colexial resultante da fusión, podería rexistrar no caso do noso Colexio unha asistencia significativa, que impedía garantir o seu desenvolvemento con todas as garantías esixibles a un evento deste tipo. En consecuencia, mediante acordo da Xunta de Goberno adoptado o 25 de xaneiro de 2022, decidiuse adiar a convocatoria da Asemblea Anual Ordinaria por espazo máximo de tres meses. Non obstante, as dificultades xurídicas que entrañaba a celebración telemática da sesión, e o previsible levantamento definitivo de todas as restricións sanitarias, recomendaron agardar até remate da primavera. En base ao exposto, proponse á Xunta de Goberno a adopción do seguinte acordo: UNICO.- Convocar a Asemblea Anual Ordinaria do Cosital da Coruña e Pontevedra, de acordo co seguinte:  DATA de celebración: 2 de xuño de 2022.  LUGAR: Museo Provincia de Pontevedra (Edificio Castelao, sito na Rúa Padre Amoedo Carballo, nº 3).  HORA: 11:30 horas en primeira convocatoria e 12:30 horas, en segunda.  ORDE DO DÍA: 1. PARA DELIBERACIÓN E ACORDO.  Aprobación liquidacións orzamentarias.  Homologación das cuotas ordinarias abonadas polos colexiados.  Declaración acerca da situación profesión.2. ROGOS E PREGUNTAS.3. HOMENAXE AOS COMPAÑEIROS XUBILADOS. Pontevedra, a 6 de Xuño de 2022 O Presidente. Hanza Obaldia Legros.
16/06/2022 | Administración LocalMunicipal
Rois
Aprobación inicial do padrón fiscal da taxa de recollida do lixo

ANUNCIO APROBACIÓN INICIAL DO PADRÓN FISCAL DA TAXA DE RECOLLIDA DO LIXO DO ANO 2022 Por resolución da Alcaldía núm.80/2022, de data 9 de xuño de 2022, aprobouse inicialmente o padrón fiscal da taxa por actividades e servizos relacionados coa hixiene urbana correspondente ao exercicio 2022, o que se fai público durante un prazo de 30 días naturais, durante o cal os interesados poderán examinar o expediente e presentar cantas reclamacións estimen oportunas. Rois, 10 de xuño de 2022. O alcalde Ramón Tojo Lens
16/06/2022 | Administración LocalMunicipal
A Laracha
Aprobacion inical de la modificacion ordenanza de terrazas

O Pleno do Concello da Laracha en sesión ordinaria celebrada o día 27 de maio de 2022, acordou a aprobación inicial da modificación da ordenanza de terrazas do Concello da Laracha. E en cumprimento do disposto no artigo 49 da Lei 7/1985, de 2 de abril, Reguladora das Bases do Réxime Local, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados no portal web do Concello: www.alaracha. gal. Se transcorrido devandito prazo non se presentaron reclamacións, considerarase aprobado definitivamente devandito Acordo. A Laracha, o 10 de xuño de 2022 O Alcalde José Manuel López Varela
16/06/2022 | Administración LocalMunicipal
Boimorto
Convocatoria selección personal

Por Decreto de Alcaldía núm.266/2022 de data 13/06/2022, aprobaronse as seguintes bases: BASES QUE REXERÁN A CONVOCATORIA E O PROCESO DE SELECCIÓN POR OPOSICIÓN PARA A FORMACIÓN DUNHA BOLSA DE TRABALLO DE PERSOAL LABORAL TEMPORAL COMO SOCORRISTA, que poderán ser obxecto de consulta e descarga na páxina web municipal ( https:// concellodeboimorto. es/gl/convocatorias-emprego) e no taboleiro de edictos do Concello de Boimorto. En Boimorto, a 13 de xuño de 2022 A alcaldesa, Asdo.: M.ª Jesús Novo Gómez
16/06/2022 | Administración LocalMunicipal
Cabana de Bergantiños
Mesa de Contratación permanente do Concello de Cabana de Bergantiños como órgano de apoio ao órgano de contratación de Alcaldía

Primeiro.– Constituir a Mesa de Contratación permanente do Concello de Cabana de Bergantiños, como órgano de apoio ao órgano de contratación de Alcaldía, para os procedementos de licitación, nos procedementos abertos, abertos simplificado, restrinxidos, de diálogo competitivo, de licitación con negociación e de asociación para a innovación, con expresión do nome, cargo ou debido a que desempeñan, así como o réxime de suplencia, para as funcións previstas na citada Lei e no seu desenvolvemento regulamentario, así como nas demais normas complementarias, concordantes e específicas sobre a materia. Segundo.– Designar como membros da Mesa de Contratación Permanente, como órgano de apoio ao órgano de contratación da Alcaldía, ás seguintes persoas. Presidente: concelleiro: Carlos Allo Cundíns. Suplente: concelleiro: Begoña Torrado Lema. Vogais: Vogal 1. Interventora do concello: Dona Patricia Chas Filgueiras. Suplente: a persoa que ocupe a intervención accidental: María Yolanda Imia Antelo. Vogal 2: Secretaria do concello: dona María Garrote López. Suplente: Secretaria accidental: funcionaria, María Cristina Candal Rey. Vogal 3: AEDL, personal laboral: Silvana Facal Martínez. Suplente: técnico informático municipal. personal laboral: Adriana Andrea Condon Combalia. Secretario: funcionaria: María Cristina Candal Rey. Suplente 1: Mª Elisa Fernández González, funcionaria. Todos os membros da Mesa de Contratación terán voz e voto, excepto o Secretario, que actuará con voz pero sen voto. Terceiro.– A presente Resolución surtirá efectos desde o día seguinte a firma da mesma para aqueles procedementos de contratación nos que aínda non estivera designada Mesa de contratación ad hoc, sen prexuizo da sua publicación no Perfil del Contratante do Sector Público e no BOP da Coruña. Cuarto.– Trasladar aos interesados. Quinto.– Dar conta da presente Resolución ao Pleno Municipal na primeira sesión ordinaria que celebre. En Cabana de Bergantiños, a 13 de xuño de 2022. O Alcalde, José Muiño Domínguez.
16/06/2022 | Administración LocalMunicipal
Zas
Aprobación inicial do padrón da taxa pola recollida de lixo e residuos sólidos urbanos do ano 2022

ANUNCIO DA APROBACIÓN INICIAL DO PADRÓN DA TAXA POLA RECOLLIDA DE LIXO E RESIDUOS SÓLIDOS URBANOS DO ANO 2022 Por Resolución da Alcaldía de data 8 de xuño de 2022 aprobouse inicialmente o padrón da taxa de recollida de lixo e residuos sólidos urbanos correspondente ao exercicio 2022, que estará exposto ao público por prazo de 15 días hábiles, a contar desde o seguinte ao da publicación deste anuncio para exame polos interesados. Caso de non presentarse reclamación ó mesmo, entenderase definitivamente aprobado, podendo os interesados presentar contra o mesmo recurso de reposición previo ao contencioso-administrativo, ante a Alcaldía, no prazo dun mes. O presente anuncio ten carácter de notificación colectiva. En Zas, a 13 de xuño de 2022. O alcalde Asdo.: Manuel Muiño Espasandín
27/06/2022 | Administración LocalMunicipal
Vimianzo
Anuncio de cobranza

Con data 21/06/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE MAIO 2022 co seguinte detalle: Mes de Maio do ano 2022 (148 recibos por importe total de 7.325,77 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de xuño de 2022 ata o día 29 de agosto de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 21 de xuño de 2022 A alcaldesa Mónica Rodríguez Ordóñez
27/06/2022 | Administración LocalMunicipal
Santa Comba
Delegación especial da competencia para cometido específico do exercicio de atribucións: matrimonio civil. (Expte.665/2022)

Acordo de delegación de competencia para cometido específico de celebrar este acto de matrimonio civil: Expediente electrónico: 2022/R001/000007 Expediente xulgado: 665/2022 Decreto delegación núm. e data: 774/2022 do 16/06/2022 Contraentes: PBA e RPF Lugar, a data e a hora do acto: no pedimento dos contraentes Concelleiro no que delega: Raimondas Yekhlef Pitic · artigo 23.4 da Lei 7/1985, reguladora das bases do réxime local (BOE núm.80 do 03/04/1985); · artigo 61.3 da Lei 5/1997, de Administración local de Galicia (DOG núm.149 do 05/08/1997); · Os artigos 42, 43 a 45 e 114 a 118 do RD 2568/1986, polo que se aproba o regulamento de organización, funcionamento e réxime xurídico das entidades locais, (ROF), (BOE núm.305 do 22/12/1986); · artigo 9 da Lei 40/2015, do 1 de outubro, do réxime xurídico do sector público (BOE núm.236 do 02/10/2015): · A Lei 40/2015, do 1 de outubro, do réxime xurídico do sector público (BOE núm.236 do 02/10/2015); · O Código Civil; · a Instrución do 26/01/2013 da dirección xeral dos Rexistros e do Notariado sobre a autorización de matrimonio civil polos alcaldes (BOE núm.8 do 10/01/1995). Fágoo público ao abeiro do artigo 42.2 do ROF. Santa Comba, 21 de xuño de 2022 A alcaldesa María Josefa Pose Rodríguez
27/06/2022 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Relación de aprobados en proceso selectivo

Logo de ver a proposta formulada polo tribunal cualificador do proceso selectivo das prazas incluídas na Oferta de Emprego Público dos anos 2018 (ampliación), 2019 e 2021 da Deputación Provincial da Coruña que foron convocadas por R. P. 13279/2021 do 07/04/2021 (BOE nº 90 do 15/04/2021), de conformidade coas bases xerais aprobadas pola Xunta de Goberno en sesión ordinaria do 02/10/2020, modificadas en sesión ordinaria do 15/01/2021 (BOP 14 do 22 de xaneiro de 2021), e bases específicas aprobadas pola Xunta de Goberno en sesión ordinaria do 5 de marzo de 2021 (BOP 48 do 12 de marzo de 2021), RESOLVO: Primeiro.- De conformidade co disposto na base novena das xerais que rexen o proceso selectivo, publicar no BOP a listaxe definitiva de persoas aspirantes que de seguido se relacionan para cubrir nove (9) prazas de administrativo de administración xeral (grupo C1), correspondentes a quenda libre, segundo a orde de puntuación obtida no proceso selectivo: Segundo.- Declarar deserta a praza reservada para ser cuberta por persoas cun grado de discapacidade igual ou superior ao 33%, ao non superar o proceso selectivo ningún aspirante. Terceiro.- Os aspirantes propostos disporán dun prazo de vinte días naturais, contados desde o seguinte a aquel en que se publique no Boletín Oficial da Provincia da Coruña a presente listaxe definitiva de aspirantes aprobados, para entregar no Rexistro Xeral da Deputación Provincial da Coruña os documentos que se relacionan na base undécima das xerais reguladoras dos procesos selectivos. A Coruña, 20 de xuño de 2022 O deputado A secretaria PDFR 26013/2019 do 29/07/2019 Antonio Leira Piñeiro Amparo Taboada Gil
27/06/2022 | Administración LocalMunicipal
Culleredo
Persoal e Organización
Técnico/a urbanismo.- Lista provisional aspirantes admitidos / excluídos

Lista provisional dos/as aspirantes admitidos/as e excluídos/as no proceso selectivo convocado para a cobertura en propiedade dunha praza de técnico/a de urbanismo de administración especial, subescala técnica, persoal funcionario de carreira polo procedemento de oposición. Por resolución da concelleira delegada de Seguridade Cidadá e Persoal do 17 de xuño de 2022, resolveuse o seguinte: “Primeiro.- Aprobar a lista provisional dos/das aspirantes admitidos/as e excluídos/as no proceso selectivo convocado para a cobertura en propiedade dunha praza de técnico/a de urbanismo de administración especial, subescala técnica, persoal funcionario de carreira polo procedemento de oposición. Os/as aspirantes non admitidos/as disporán dun prazo de 10 días hábiles contados dende o seguinte ao da publicación da resolución da lista provisional de admitidos/as e excluídos/as no Boletín oficial da Provincia, co fin de emendar o defecto que motivara a súa non admisión, de ser o caso. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 124.1 da Lei 39/2015, de 1 de outubro, do procedemento administrativo común das administracións públicas; ou ben, directamente, recurso contencioso-administrativo ante o Xulgado do Contencioso-Administrativo de A Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 124 da Lei 39/2015, de 1 de outubro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” O que se publica aos efectos do disposto no punto 4 das bases específicas desta convocatoria. Culleredo, 20 de xuño de 2022 A concelleira delegada de Seguridade cidadá e Persoal Marta María Figueroa Fuentes
27/06/2022 | Administración LocalMunicipal
Ferrol
Xestión Tributaria
Edicto padrón IBI 2022

Por Decreto da Alcaldía e nas datas sinaladas aprobáronse os seguintes padróns correspondentes ao exercicio 2022: A través do presente edicto e a teor do establecido no artigo 102.3 da Lei xeral tributaria, procédese a notificar colectivamente aos contribuintes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol e transcorrido o prazo de exposición ó público, o recurso de reposición previo ó contencioso-administrativo no prazo dun mes a contar dende a publicación deste edito no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 21 de xuño de 2022 A concelleira-delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi María Teresa Deus Trasobares
27/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.80784. Solicitude de concesión de augas públicas presentada por Elis Manomatic, S. A. U. (Boqueixón)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.80784 Elis Manomatic, co NIF A0820****, solicita de Augas de Galicia a concesión dun aproveitamento de augas públicas coas seguintes características: SOLICITANTE: Elis Manomatic, S. A. U. CAUDAL MÁXIMO INSTANTÁNEO: 5,0 l/s VOLUME TOTAL ANUAL: 60.000,00 m 3 /ano. DESTINO: uso industrial ORIXE: pozo LUGAR: polígono industrial de Sergude PARROQUIA: Sergude CONCELLO: Boqueixón O aproveitamento consiste nun pozo profundo executado mediante sondeo, de ata 100 m de profundidade, situado na esquina nordeste da parcela de referencia 2721417NH4422S0000EJ, onde se localizan as instalacións do solicitante. O caudal impúlsase mediante bomba somerxible multietapa de 4” e unha potencia de 10 CV, ubicada no interior do pozo a unha profundidade estimado de 60 a 80 m, e condúcese mediante tubaxe de polietileno de 2” de diámetro ata o depósito de 288 m 3 de capacidade, previo paso por un sistema de control, para alimentar os diferentes puntos de consumo do proceso industrial. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boqueixón ou nas oficinas deste Servizo, situadas na rúa Tomiño número 16-baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial - Jesús Antonio Manrique Merino (sinatura dixital), 20 de xuño de 2021.
27/06/2022 | Administración LocalMunicipal
As Somozas
Aprobación de padrón fiscal de axuda no fogar do mes de maio de 2022

Por Resolucións da alcaldía 2022-0215 e 2022-0214 do 14/06/2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de maio de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dende o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 14 de xuño de 2022 O alcalde, Juan Alonso Tembrás
27/06/2022 | Administración LocalMunicipal
Monfero
Actualización RPT Concello de Monfero 2022

O Pleno desta Corporación, na sesión celebrada o 17/06/2022, aprobou inicialmente a quinta modificación da relación de postos de traballo do Concello. O expediente exponse ao público durante o prazo de 20 días hábiles, a contar desde o seguinte ao da publicación deste anuncio no Boletín Oficial da Provincia da Coruña, na Secretaría deste Concello. Durante este prazo poderá ser examinado polas persoas interesadas e formularse as alegacións e reclamacións que se consideren pertinentes, que deberán ir dirixidas ao Sr. Alcalde-Presidente deste Concello. Conforme determinou o Pleno da Corporación, se transcorre o devandito prazo e non se presenta ningunha reclamación ou alegación, considerarase o acordo definitivamente aprobado. Monfero, 17 de xuño de 2022 O Alcalde Andres Feal Varela
27/06/2022 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de levantamento de actas previas á ocupación relativa á expropiación senda peonil en DP 1702, p. q. 0+970 ao 1+070. Pasarela sobre liña FF. CC. (Cambre) 2020.1110.0002.0 DP 1702

ANUNCIO DE LEVANTAMENTO DE ACTAS PREVIAS Á OCUPACIÓN RELATIVA Á EXPROPIACIÓN SENDA PEONIL EN DP 1702, P. Q. 0+970 AO 1+070. PASARELA SOBRE LIÑA FF. CC. (CAMBRE) 2020.1110.0002.0 DP 1702 Expediente: 2020000033614 O Pleno da Corporación, en sesión celebrada o día 26/06/2020, acordou a aprobación do VIPI/2020 - INVERSIÓNS VÍAS PROVINCIAIS, no que se inclúe a seguinte obra: O citado Plan no que se inclúe a obra anteriormente indicada, foi exposto ao público mediante anuncio publicado no Boletín Oficial da Provincia n.º 425, do 02/07/2020, non formulándose reclamacións referidas a esta obra. En virtude e en cumprimento do disposto nos artigos 52 da vixente Lei de Expropiación Forzosa do 16 de decembro de 1954 e 56 e seguintes do seu Regulamento, e en uso das facultades que lle confiren os artigos 4.1. d da Lei 7/1985, artigo 2 da Lei de Expropiación Forzosa e artigo 94 do Decreto Lexislativo 781/1986 e art.22.5 da Lei 8/2013, do 28 de xullo, de Estradas de Galicia, convócase aos titulares de bens e dereitos afectados que figuran na relación que a continuación se indica para que comparezan nos lugares, datas e hora que se detallan a continuación, co fin de proceder ao levantamento das actas previas para determinar os dereitos afectados, o valor destes e os prexuízos determinantes da rápida ocupación, sen prexuízo de trasladarse ao lugar das fincas se se considera necesario. Data: 29/06/2022 Horario: 10.00 Lugar: PAZO PROVINCIAL Concello: A CORUÑA RELACIÓN DE TITULARES Ao devandito acto deberán acudir os titulares afectados, persoalmente ou ben representados pola persoa debidamente autorizada para actuar no seu nome, achegando os documentos acreditativos da súa titularidade, Documento Nacional de Identidade, Tarxeta do Número de Identificación Fiscal e o último recibo do Imposto sobre Bens Inmobles, podendo facerse acompañar á súa costa, se o estiman oportuno, dos seus Peritos e Notarios. Así mesmo e en cumprimento do establecido no artigo 56 do Regulamento da Lei de Expropiación Forzosa, ábrese información pública durante un prazo de quince días naturais, contados a partir do seguinte da publicación no Boletín Oficial da Provincia ou ata en momento do levantamento da acta previa á ocupación correspondente, a fin de que as persoas interesadas poidan formular por escrito, ante a Deputación Provincial (Servizo de Patrimonio e Contratación), Avda. Porto da Coruña n.º 2, as alegacións que estimen pertinentes con obxecto de corrixir posibles erros padecidos ao relacionar os bens afectados pola urxente ocupación. A Coruña a 20 de xuño de 2022. O PRESIDENTE Valentín González Formoso A SECRETARIA M.ª Amparo C. Taboada Gil
27/06/2022 | Administración LocalMunicipal
Boqueixón
Convocatoria de selección para a provisión en réxime laboral temporal da contratación de 3 peóns forestais encargados/as do manexo e actuación do vehículo motobomba (V. M. B) 2022. Expediente TEDeC: 2022/E001/000006

Por Decreto de Alcaldía, núm.350/2022, do 22 de xuño de 2022, aprobáronse as bases para a provisión en réxime laboral temporal da contratación de 3 peóns forestais encargados/as do manexo e actuación do vehículo motobomba (V. M. B), para un contrato de 3 meses. A actuación está subvencionada mediante CONVENIO INTERADMINISTRATIVO SUBSCRITO ENTRE A CONSELLERÍA DO MEDIO RURAL E A ENTIDADE LOCAL DE BOQUEIXÓN PARA A PARTICIPACIÓN NA PREVENCIÓN E DEFENSA CONTRA INCENDIOS FORESTAIS DURANTE O ANO 2022 COFINANCIADO PARCIALMENTE CO FONDO EUROPEO AGRÍCOLA DE DESENVOLVEMENTO RURAL (FEADER) NO MARCO DO PDR DE GALICIA 2014-2020. As bases están a disposición dos/as interesados/as no taboleiro de edictos do concello de Boqueixón, na páxina web municipal www.boqueixon. gal e no taboleiro de anuncios da sede electrónica municipal (https://sede.boqueixon.com). Boqueixón, 22 de xuño de 2022 Manuel Fernández Munín, alcalde-presidente
01/06/2022 | Administración LocalMunicipal
A Pobra do Caramiñal
Anuncio de aprobación da oferta de emprego público de estabilización (Lei 20/2022, do 28 de decembro)

Expediente: 657/2022 Asunto: Oferta de emprego público extraordinaria de estabilización Pola presente anunciase que mediante resolución da Alcaldía n.º 2022-0465, de data 26 de maio de 2022, procedeuse á aprobación da oferta de emprego público extraordinaria de estabilización ditada ao abeiro da Lei 20/2022, do 28 de decembro, e que conten as seguintes prazas: Na Pobra do Caramiñal, a 26 de maio de 2022. O alcalde Asdo. José Luis Piñeiro García
01/06/2022 | Administración LocalMunicipal
Tordoia
Aprobación conta xeral 2021

En cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, e unha vez que foi debidamente ditaminada pola Comisión Especial de Contas, exponse ao público a Conta Xeral correspondente ao exercicio 2021, por un prazo de quince días, durante os cales e oito máis quen se estimen interesados poderán examinala e formular por escrito as reclamacións, reparos ou observacións que teñan por convenientes. En Tordoia, 27 de maio 2022 Asdo.-Eduardo Antonio Pereiro Liñares Alcalde-Presidente
01/06/2022 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de marzo de 2022

Por Decreto de Alcaldía de data de hoxe, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de marzo de 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 1 de xuño de 2022 ata o 11 de agosto de 2022, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 26 de maio de 2022 O alcalde en funcións, Balbir Besik Cerredelo Serrano Suñer
01/06/2022 | Administración LocalMunicipal
Cabana de Bergantiños
Modificación da Ordenanza fiscal reguladora da taxa pola prestación de servizos deportivos, culturais e socioeducativos

APROBACIÓN PROVISIONAL DA MODIFICACIÓN DA ORDENANZA FISCAL REGULADORA DA TAXA POLA PRESTACIÓN DE SERVIZOS DEPORTIVOS, CULTURAIS E SOCIOEDUCATIVOS Aprobada provisionalmente polo pleno da Corporación, en sesión ordinaria celebrada en data 26 de maio de 2022, a modificación da Ordenanza fiscal reguladora da taxa pola prestación de servizos deportivos, culturais e socioeducativos, exponse ao público por período de 30 días, contados a partir do día seguinte ao da inserción do presente edicto no Boletín Oficial da Provincia coa finalidade de que polos interesados se poidan presentar as reclamacións que estimen oportunas. No caso de que estas non se produciran, entenderanse definitivamente aprobada. Todo elo, de acordo co establecido no artigo 17 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Cabana de Bergantiños, a 27 de maio de 2022. O alcalde Asdo.: José Muíño Domínguez
01/06/2022 | Administración LocalMunicipal
Coirós
Padrón de abastecemento e saneamento de augas do primeiro trimestre de 2022

Mediante acordo da Xunta de Goberno Local de data 29 de abril de 2022, aprobouse o padrón da taxa municipal de abastecemento e saneamento de auga, do primeiro trimestre de 2022. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 10 de maio de 2022 O ALCALDE Asdo.: Francisco Quintela Requeijo
01/06/2022 | Administración LocalMunicipal
Ares
Edicto de exposición pública do padrón fiscal da taxa pola recollida de lixo 2022

EDICTO Exposición pública do padrón fiscal da taxa pola recollida de lixo 2022 Aprobado o padrón fiscal da recollida de lixo 2022 pola Xunta Municipal de Goberno de data 25 de maio do 2022, exponse a información pública polo prazo de quince días a efectos de alegacións e reclamacións. Padrón fiscal recollida de lixo 2022:  Número de recibos: 5.120  Importe total: 583.948,33 €. Ares, a 27 de xuño de 2022. O alcalde-presidente Asdo.: D. Julio Ignacio Iglesias Redondo
01/06/2022 | Administración LocalMunicipal
Carballo
Delegación de función da alcaldía dende o día 3 ata o 6 de xuño de 2022, ambos incluídos

Mediante resolución da Alcaldía número 1608/2022 do 26 de maio, por ausencia do termo municipal do concello de Carballo, foron delegadas as funcións da Alcaldía dacordo co seguinte: Dende o día 3 ata o día 6 de xuño de 2022, ambos incluídos, as funcións da Alcaldía serán asumidas pola segunda tenente de Alcalde e concelleira delegada de Planificación, Estratexia Urbana e Contratación, dona Margery De Cabanyes Motila. O que se publica para xeral coñecemento. Carballo, 26 de maio de 2022 O Alcalde Evencio Ferrero Rodríguez
01/06/2022 | Administración LocalMunicipal
Bergondo
Contratación
Anuncio de información pública de avocación de competencias

Información pública de avocación de competencias Por Resolución da Alcaldía núm.563/2022, do 23 de maio, avocouse a competencia delegada na Xunta de Goberno Local por Resolución núm.768/2019, do 20 de xuño, pola que se acorda unha prórroga do prazo de execución do contrato de obra de “Actuacións construtivas no Centro de Saúde de Bergondo”, Expte.2021/C003/000005. O que se publica consonte co disposto no artigo 44.3 do Real decreto 2568/1986, do 28 de novembro. Bergondo, 26 de maio de 2022. A alcaldesa Alejandra Pérez Máquez
01/06/2022 | Administración LocalMunicipal
Cerceda
Intervención
Modificación de la Ordenanza fiscal 18, reguladora do precio polo uso das instalacións integrantes do parque acuático de Cerceda

O Pleno da Corporación, en sesión do 26 de maio de 2022, adoptou, entre outros, o acordo seguinte: – Aprobación inicial da modificación da Ordenanza fiscal n.º 18, reguladora da taxa pola prestación do servizo da escola infantil municipal de Cerceda Procede a exposición pública por un prazo de trinta días, mediante inserción do presente edicto no Boletín Oficial da Provincia. O prazo citado comezará a contar a partir do día seguinte ó da publicación mencionada. Durante este período, tódolos interesados poderán examinar o expediente e presentar, no seu caso, as reclamacións que consideren oportunas. Rematada a exposición pública, a Corporación resolverá as reclamacións que foran presentadas. Se tales reclamacións non se tiveran producido, o texto até entón provisional, entenderase definitivamente aprobado, procedéndose á publicación do texto íntegro da ordenanza citada. Asinado dixitalmente en Cerceda, a 27 de maio de 2022, polo Alcalde-presidente da Corporación, Juan Manuel Rodríguez García.
01/06/2022 | Administración LocalMunicipal
Noia
Administración Financeira. Intervención
Anuncio da exposición ao público da aprobación inicial do orzamento de 2022 do Concello de Noia

Acordo do Pleno, de data 26/05/2022, do Concello de Noia polo que se aproba inicialmente o Orzamento Municipal para o exercicio 2022. Aprobado inicialmente en sesión ordinaria do Pleno deste Concello, de data 26 de maio de 2022, o Orzamento Xeral, Bases de Execución, e o cadro de persoal funcionario, laboral e eventual para o exercicio económico 2022, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://noia.sedelectronica. gal]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións, tal e coma establece o artigo 169.1 do TRLFL e 20.1 do Regulamento. No caso contrario, o Pleno disporá do prazo dun mes para resolver as reclamacións, que se contará a partir do día seguinte á finalización do de exposición pública, considerándose denegadas de non se resolver no acto de aprobación definitiva. No devandito acordo plenario, apróbase igualmente a masa salarial do persoal do Concello de Noia que queda cifrada en 2.112.154,43 €. Noia, 27 de Maio de 2022 O alcalde José Santiago Freire Abeijón.
01/06/2022 | Administración LocalMunicipal
Padrón
Aprobación do orzamento xeral do Concello de Padrón para o exercicio económico 2022

EDICTO Aprobado inicialmente polo Pleno da Corporación Municipal de Padrón o orzamento xeral para o exercicio económico 2022, así como a plantilla, o anexo de persoal e as bases de execución do orzamento para dito exercicio, en sesión ordinaria celebrada o día 26 de maio de 2022, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, queda exposto ao público na Secretaría deste Concello por prazo de quince días hábiles, que comezarán a contar dende o seguinte á inserción do presente anuncio no Boletín Oficial da Provincia da Coruña, durante o cal poderán os interesados formular as reclamacións que estimen pertinentes. No caso de que transcorrido o prazo de información pública non se tivesen presentado reclamacións, o orzamento considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 26 de maio de 2022. O alcalde Asdo.: Antonio Fernández Angueira
01/06/2022 | Administración LocalMunicipal
Ames
Padrón fiscal da taxa pola entrada de vehículos a través de beirarrúas e por reserva de vía pública para aparcadoiro exclusivo, carga e descarga de mercadorías de calquera clase correspondente ao ano 2022

Por Decreto de Alcaldía, de data 25 de maio de 2022 aprobáronse as liquidacións correspondentes a: - Padrón fiscal da taxa pola entrada de vehículos a través de beirarrúas e por reserva de vía pública para aparcadoiro exclusivo, carga e descarga de mercadorías de calquera clase correspondente ao ano 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo de 15 días, a contar dende o día seguinte ao da publicación deste edicto no Boletín Oficial da Provincia e no Taboleiro de edictos do Concello, prazo durante o cal o padrón estará a disposición das persoas interesadas no Concello. De non terse presentado ningún escrito de reclamación dentro de dito prazo o Padrón quedará definitivamente aprobado. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: - Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. - Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. - Calquera outro recurso que as persoas interesadas consideren oportuno. Ames, 27 de maio de 2022 O alcalde José Blas García Piñeiro